CELEX: 31981R3717
Language: el
Date: 1981-12-21 00:00:00
Title: Κανονισμός (EOK) αριθ. 3717/81 τού Συμβουλίου τής 21ης Δεκεμβρίου 1981 περί παρατάσεως τού κανονισμού (EOK) αριθ. 3310/75 περί τής γεωργίας τού Μεγάλου Δουκάτου τού Λουξεμβούργου

Avis juridique important

|

31981R3717

Κανονισμός (EOK) αριθ. 3717/81 τού Συμβουλίου τής 21ης Δεκεμβρίου 1981 περί παρατάσεως τού κανονισμού (EOK) αριθ. 3310/75 περί τής γεωργίας τού Μεγάλου Δουκάτου τού Λουξεμβούργου  

Επίσημη Εφημερίδα αριθ. L 373 της 29/12/1981 σ. 0003

***** ΚΑΝΟΝΙΣΜΟΣ (ΕΟΚ) αριθ. 3717/81 ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί παρατάσεως του κανονισμού (ΕΟΚ) αριθ. 3310/75 περί της γεωργίας του Μεγάλου Δουκάτου του Λουξεμβούργου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  το προσαρτημένο σε αυτήν πρωτόκολλο περί του Μεγάλου Δουκάτου του Λουξεμβούργου,  τον κανονισμό (ΕΟΚ) αριθ. 541/70 του Συμβουλίου της 20ής Μαρτίου 1970 περί της γεωργίας του Μεγάλου Δουκάτου του Λουξεμβούργου (1),  τον κανονισμό (ΕΟΚ) αριθ. 3310/75 του Συμβουλίου της 16ης Δεκεμβρίου 1975 περί της γεωργίας του Μεγάλου Δουκάτου του Λουξεμβούργου (2), όπως τροποποιήθηκε τελευταία από τον κανονισμό (ΕΟΚ) αριθ. 3451/80 (3), και ιδίως τα άρθρα 1 και 2,  την πρόταση της Επιτροπής,  Εκτιμώντας:  ότι σύμφωνα με το άρθρο 1 παράγραφος 1 δεύτερο εδάφιο του πρωτοκόλλου περί του Μεγάλου Δουκάτου του Λουξεμβούργου, το Βέλγιο, το Λουξεμβούργο και οι Κάτω Χώρες εφαρμόζουν το καθεστώς που προβλέπεται στο άρθρο 6 τρίτο εδάφιο της συμβάσεως οικονομικής ενώσεως Βελγίου-Λουξεμβούργου, της 25ης Ιουλίου 1921 · ότι η εφαρμογή του καθεστώτος αυτού παρατάθηκε τελευταία από τον κανονισμό (ΕΟΚ) αριθ. 3451/80 μέχρι τη στιγμή που θα πραγματοποιηθεί η εναρμόνιση των ειδικών φόρων καταναλώσεως επί των οίνων στην Κοινότητα και το αργότερο μέχρι την 31η Δεκεμβρίου 1981· ότι, εν τούτοις, το Συμβούλιο καλείται να αποφασίσει σε ποιο μέτρο πρέπει να διατηρηθούν, να τροποποιηθούν ή να καταργηθούν οι διατάξεις αυτές·  ότι η εναρμόνιση των ειδικών φόρων καταναλώσεως επί των οίνων στην Κοινότητα δεν πραγματοποιήθηκε μέχρι σήμερα· ότι η εφαρμογή του εν λόγω καθεστώτος για τους οίνους του Λουξεμβούργου συνεχίζει να παρουσιάζει στον σχετικό τομέα κάποιο ενδιαφέρον για το γεωργικό εισόδημα του Μεγάλου Δουκάτου του Λουξεμβούργου·  ότι, λαμβανομένων επί πλέον υπόψη των άλλων εκτιμήσεων που αναφέρονται στους κανονισμούς (ΕΟΚ) αριθ. 541/70 και (ΕΟΚ) 3310/75, πρέπει να παραταθεί ο τελευταίος αυτός κανονισμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 πρώτο εδάφιο του κανονισμού (ΕΟΚ) αριθ. 3310/75, η ημερομηνία «31η Δεκεμβρίου 1981» αντικαθίσταται από την «31η Δεκεμβρίου 1982».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1981.  Για το Συμβούλιο  Ο Πρόεδρος  N. RIDLEY  (1) ΕΕ αριθ. L 68 της 25. 3. 1970, σ. 3.  (2) ΕΕ αριθ. L 328 της 20. 12. 1975, σ. 12.  (3) ΕΕ αριθ. L 360 της 31. 12. 1980, σ. 13.